Virallinen lehti nro C 313 , 12/10/1998 s. 0192



A4-0252/98 Päätöslauselma komission kertomuksesta neuvostolle ja Euroopan parlamentille jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin 12 artiklan 4 kohdan mukaisesti - yhteinen arvonlisäverojärjestelmä: yhdenmukainen määräytymisperuste (KOM(97)0559 - C4-0119/98) Euroopan parlamentti, joka - ottaa huomioon komission kertomuksen (KOM(97)0559 - C4-0119/98), - ottaa huomioon 10. kesäkuuta 1997 antamansa päätöslauselman komission tiedonannosta «Yhteinen arvonlisäverojärjestelmä. Ohjelma yhtenäismarkkinoita varten» (KOM(96)0328 - C4-0458/96) ((EYVL C 200, 30.6.1997, s. 41.)), - ottaa huomioon komission kertomuksen neuvostolle ja Euroopan parlamentille hallinnollisesta yhteistyöstä välillisen verotuksen (alv) alalla 27 päivänä tammikuuta 1992 annetun neuvoston asetuksen (ETY) N:o 218/92 soveltamisesta - Toinen 14 artiklan mukainen kertomus (KOM(96)0681), - ottaa huomioon 5. syyskuuta 1996 antamansa lausunnon ehdotuksesta neuvoston direktiiviksi arvonlisäverojärjestelmää koskevan direktiivin 77/388/ETY muuttamisesta (yleisen verokannan vähimmäistaso) (KOM(95)0731 - C4-0153/96 - 95/0362(CNS)) ((EYVL C 277, 23.9.1996, s. 25. )), - ottaa huomioon 12. joulukuuta 1995 antamansa lausunnon ehdotuksesta neuvoston direktiiviksi yhteistä arvonlisäverojärjestelmää koskevan direktiivin 77/388/ETY muuttamisesta (maataloustuotannon verotus) (KOM(94)0584 - C4-0136/95 - 94/0324(CNS)) ((EYVL C 17, 22.1.1996, s. 26.)), - ottaa huomioon 22. syyskuuta 1995 antamansa lausunnon ehdotuksesta neuvoston direktiiviksi yhteistä arvonlisäverojärjestelmää (maataloustuotannon verotus) koskevan direktiivin 77/388/ETY muuttamisesta (KOM(94) 0584 - C4-0136/95 - 94/0324(CNS)) ((EYVL C 269, 16.10.1995, s. 213. )), - ottaa huomioon 21. tammikuuta 1993 antamansa lausunnon ehdotuksesta neuvoston direktiiviksi direktiivin 77/388/ETY muuttamisesta henkilöliikenteeseen sovellettavan arvonlisäverojärjestelmän osalta ((EYVL C 42, 15.2.1993, s. 170.)), - ottaa huomioon 20. marraskuuta 1990 antamansa lausunnon neuvoston ehdotuksesta direktiiviksi yhteisen arvonlisäverojärjestelmän täydentämisestä ja direktiivin 77/388/ETY muuttamisesta ((EYVL C 324, 24.12.1990, s. 97.)), - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön (A4-0252/98), A. katsoo, että arvonlisäveron täydellistä neutraalisuutta rajat ylittävien toimien osalta ei voida aikaansaada poistamalla verorajat pyrittäessä saattamaan loppuun yhteismarkkinoiden toteuttaminen, koska arvonlisäverokantoja ei ole yhdenmukaistettu täysin jäsenvaltioiden kesken, B. katsoo, että uudessa yhteisessä arvonlisäverojärjestelmässä, joka perustuu alkuperämaassa suoritettavaan verotukseen, arvonlisäverokanta on toimijoiden kilpailuaseman kannalta tärkeä hinnanmuodostustekijä, C. katsoo kuitenkin, että jäsenvaltioissa nykyisin sovellettavien arvonlisäverokantojen erot ovat niin suuret, ettei täydellistä yhdenmukaistamista voida pitää mahdollisena lähitulevaisuudessa; niinpä uuden yhteisen arvonlisäverojärjestelmän toteuttamiseksi tulevaisuudessa on pyrittävä tilanteeseen, jossa verokantojen erot eivät ylitä hyväksyttävän verokilpailun asettamia rajoja, D. katsoo, että arvonlisäverotuksen siirtymäjärjestelmä, joka perustuu määrävaltioperiaatteeseen verovelvollisten välisessä kaupassa, ja sovellettavat erityisjärjestelyt rajoittavat arvonlisäverosta aiheutuvia kilpailun vääristymiä ja kaupan siirtymistä; verokantojen nykyinen rakenne ja etenkin alennetun verokannan soveltamisala saattavat kuitenkin vääristää joidenkin verovelvollisten kilpailuasemaa, eritoten liitteen H vapaaehtoisuuden vuoksi ja siksi, että liitteen ryhmiä ei ole määritelty yhtenäisesti, E. katsoo, että markkinoiden yhtenäistyminen jatkuu ja tätä kehitystä voimistavat yhtenäisvaluuttaan siirtyminen ja sähköisen kaupankäynnin lisääntyminen; tämä kiristää rajat ylittävää kilpailua, ja nykyisten siirtymäjärjestelyjen puitteissakin tulee tarpeelliseksi yhdenmukaistaa arvonlisäverokantoja aikaisempaa täydellisemmin, F. katsoo, että näin ollen voidaan ryhtyä ja on viipymättä ryhdyttävä järkeistämään verokantojen rakennetta ja lähentämään verokantoja, jotta saavutetaan sisämarkkinoiden toimivuuden kanssa sopusoinnussa oleva yhdenmukaistamisaste, G. katsoo, että kuudennen direktiivin liitettä H on täsmennettävä ja se on mukautettava yhteiskunnan kehitykseen, H. katsoo, että koska arvonlisävero on omiaan vähentämään taloudellista toimintaa, sosiaalisista syistä on voitava soveltaa alennettuja verokantoja keskeisten tarpeiden tyydyttämiseksi, mukaan luettuna kansalais- ja hyväntekeväisyysjärjestöjen tarjoaman erityisen avustuksen tukeminen ja suojelu, kulttuuripalvelut, myös niiden tietoyhteiskunnalle ominaisissa muodoissa, I. katsoo lisäksi, että jäsenvaltioiden verojärjestelmät eivät ole tuotannontekijöiden välisen valinnan kannalta neutraaleja, mikä vaikuttaa kielteisesti palkkatyön käyttöön, J. katsoo, että Euroopan unionin toimielinten päättäväisyys työllisyyden kehittämistoimissa on tärkeää tuoda esiin vahvasti ja konkreettisesti, K. ottaa huomioon ne myönteiset vaikutukset, joita alennetulla arvonlisäverokannalla olisi työvoimavaltaisten alojen työllisyyteen, mukaan lukien laittoman työn vähenemisen vaikutus, L. katsoo, että unionissa on syytä ottaa huomioon ympäristöasiat verotuksessa, mutta mieluiten valmisteverojärjestelmän puitteissa tai ottamalla käyttöön erityinen ympäristövero, M. katsoo, että alennettujen arvonlisäverokantojen soveltamisalan järkeistäminen ja nykyaikaistaminen ei saa vaikuttaa merkittävästi julkisiin tuloihin, ja tämän vuoksi siihen on kiinnitettävä huomiota keskusteltaessa verokantojen rakenteista ja suuruudesta, N. katsoo, että verokantoja on ryhdyttävä lähentämään viipymättä realistiselta ja edistykselliseltä pohjalta; näin uusi yhteinen arvonlisäverojärjestelmä voidaan toteuttaa sisämarkkinoiden kanssa sopusointuisissa verokilpailuoloissa, O. katsoo, että lähentämisen, jolla pyritään kattavan, vähintään 5 prosentin suuruisen alennetun verokannan soveltamiseen, on perustuttava alennettujen arvonlisäverokantojen soveltamisalan yhdenmukaistamiseen ja nykyisessä siirtymäjärjestelmässä havaittujen poikkeamien poistamiseen vähittäin, P. katsoo, että kansalaisjärjestöjen hyväntekeväisyys- ja sosiaalipalvelujen alalla EU:ssa suorittaman työn erityisaseman tunnustamiseksi on voitava suojata nollaverokannan ja hyvin alhaisen verokannan soveltaminen, joka on keskeinen arvokas asia kansalaisjärjestöille niiden nykyisen arvonlisäverotaakan lieventämisessä; 1. On tyytyväinen siihen, että komissio tarkastelee alennettujen verokantojen soveltamisalaa selvästi sitä silmällä pitäen, että käyttöön otetaan uusi yhteinen arvonlisäverojärjestelmä, joka perustuu alkuperämaassa tapahtuvaan verotukseen; 2. Toteaa kuitenkin, että nykyisin jäsenvaltioiden kesken ilmenevät erot arvonlisäverokannoissa ja alennettujen verokantojen soveltamisedellytyksissä muodostavat perusteen ryhtyä viipymättä järkeistämään verokantojen rakennetta ja lähentämään verokantoja lopullisen järjestelmän toteuttamista silmällä pitäen; 3. Pyytää tämän vuoksi, että komissio pyrkii laatimaan yhteiset määritelmät tavaroille ja palveluille, jotka kuuluvat kuudennen direktiivin liitteessä H tarkoitettuihin ryhmiin ja joihin voidaan soveltaa alennettua arvonlisäverokantaa; 4. Pyytää komissiota samalla järkeistämään ja ajanmukaistamaan liitteeseen H kuuluvien edellä mainittujen ryhmien soveltamisalan ja ottamaan tällöin huomioon tekniikan muutokset ja yhteiskunnan kehityksen; 5. Pyytää erityisesti, että asuntojen hankintoihin, rakentamiseen, entistämiseen ja muuntamiseen sovellettavaa alennettua verokantaa sovellettaisiin yhdenmukaisesti kaikissa jäsenvaltioissa, erityisesti sosiaalisin perustein tuotettujen asuntojen kunnossapitoon; 6. Pyytää erityisesti, että kirjoille suunniteltua alennettua verokantaa laajennetaan CD-ROM:eihin, joissa on sama tai vastaava sisältö kuin kirjoissa; 7. Muistuttaa komissiota aiemmista pyynnöistään alennetun arvonlisäverokannan soveltamisesta ravintolapalvelukuluihin; 8. Pyytää painokkaasti komissiota tekemään pikaisesti ehdotuksen direktiiviksi alennetun arvonlisäverokannan kokeellisesta soveltamisesta tiettyihin työvoimavaltaisiin palveluihin; 9. Pyytää komissiota sisällyttämään kuudennen direktiivin liitteeseen H kaikki sellaiset tavaroiden tai palveluiden ryhmät, entiset ja uudet, joihin voidaan soveltaa alennettua arvonlisäverokantaa nyt tai tulevaisuudessa ja erityisesti sekä kansalaisjärjestöjen tuotoksiin, kuten liitteessä H jo sallitaankin, sekä niiden panoksiin; 10. Pyytää komissiota panemaan viipymättä alulle arvonlisäverokantojen lähentämisen unionissa; 11. Ehdottaa komissiolle, että lähentäminen perustetaan ensiksi sellaisten poikkeusten poistamiseen, joiden nojalla jäsenvaltio voi soveltaa normaalista poikkeavaa verokantaa muihin kuin kuudennen direktiivin liitteessä H, johon on tehty tarpeelliset muutokset, tarkoitettuihin tavaroihin tai palveluihin ja että jäsenvaltioilla on velvoite soveltaa edellä mainitussa liitteessä määriteltyihin tavaroihin ja palveluihin yhtä tai kahta alennettua verokantaa, jotka ovat enintään 14 %; 12. Kehottaa puhemiestään välittämään tämän päätöslauselman komissiolle ja neuvostolle.